મહેન્દ્રસિંહ ધોનીના કેપ્ટનશિપ છોડવાના અને વિરાટના નેતૃત્વ સંભાળવાના સવાલ અંગે રાહુલે કહ્યું, ”એ સારી વાત છે કે બંને ટીમમાં છે. વિરાટે એક કેપ્ટન તરીકે પહેલી વન ડે રમી છે, પરંતુ ટેસ્ટમાં આપણે જોયું છે કે તે કેટલો આક્રમક કેપ્ટન છે. અમને વિરાટના નેતૃત્વમાં રમવાનું પસંદ છે. તે હંમેશાં મારું સમર્થન કરતો રહે છે. ટીમમાં હાજર ધોની ફક્ત વિરાટને જ નહીં, અન્ય યુવાઓને પણ સલાહ આપશે, જેનો ફાયદો બધાંને થશે.”